b'\n_START_ARTICLE_\nFrata, Cluj\n_START_SECTION_\nSituarea geografic\xc4\x83 a comunei Frata\n_START_PARAGRAPH_\nSat rom\xc3\xa2nesc, este situat\xc4\x83 \xc3\xaen regiunea cu dealuri desp\xc4\x83durite, domoale \xc8\x99i fertile, \xc8\x99i cu v\xc4\x83i ad\xc3\xa2nci din C\xc3\xa2mpia Transilvaniei._NEWLINE__NEWLINE_Aceast\xc4\x83 comun\xc4\x83 are o suprafa\xc8\x9b\xc4\x83 total\xc4\x83 de 73,01\xc2\xa0km, iar in componen\xc8\x9ba sa intr\xc4\x83 opt sate: Frata-re\xc8\x99edin\xc8\x9ba comunei, Berchie\xc8\x99u, Oa\xc8\x99, Olariu, P\xc4\x83durea Iacobeni, Poiana Fr\xc4\x83\xc8\x9bii, R\xc4\x83zoare \xc8\x99i Soporu de C\xc3\xa2mpie. Fa\xc8\x9b\xc4\x83 de re\xc8\x99edin\xc8\x9ba comunei, satele sunt situate la distan\xc8\x9be cuprinse \xc3\xaentre 8km - satul Poiana Fr\xc4\x83\xc8\x9bii si 2km - satul Olariu._NEWLINE_Leg\xc4\x83tura comunei cu celelalte localit\xc4\x83\xc8\x9bi se face prin drumul jude\xc8\x9bean C\xc3\xa2mpia Turzii-Mociu, iar de aici pe \xc8\x99oseaua na\xc8\x9bional\xc4\x83 spre Cluj sau Reghin. Nu exist\xc4\x83 cale ferat\xc4\x83, cea mai apropiat\xc4\x83 gar\xc4\x83 (din jude\xc8\x9b) fiind la C\xc3\xa2mpia Turzii.\n_START_SECTION_\nIstoric\n_START_PARAGRAPH_\nExisten\xc8\x9ba sa este men\xc8\x9bionat\xc4\x83 prima dat\xc4\x83 la inceputul secolului al XIII-lea \xc3\xaen cartea Carmen Miserabile a c\xc4\x83lug\xc4\x83rului italian Rogerius); iat\xc4\x83 fragmentul redat \xc8\x99i tradus de A. D. Xenopol \xc3\xaen Istoria Rom\xc3\xa2nilor din Dacia Traian\xc4\x83:_NEWLINE_ _NEWLINE_"Et erat ibi ad decem milliaria iuxta silvam, villa quae Frata dicitur in vulgari et infra silvam, ad quattuor milliaria, mons mirabilis et excelsus, in cuius sutrunitate lapis et petra fundabatur terribilis. Magna co hominum et mulierum confugerat multitudo, qui nos gratulanter uno fletu receperunt,interrogantes nos de nostris periculis\xc2\xa0; obtulerunt tandem nobis nigrum panem de farina et corticibus quercum pistum. Mansimus igitur uno mense,_NEWLINE_iec fuimus ausi discedere, sed mittebamus semper speculatores videre et rescire ns adhuc aliqua pars Tartarorum in Hungaria remansissent, et quamvis saepius necessitate victualia cogente loca petiverimus quondam, habitata, nunquam_NEWLINE_tamen noster tutus erat descensus." _NEWLINE__NEWLINE_("Si er\xc3\xa0 acolo ne spune nenorocitul Rogerius, la o dep\xc4\x83rtare de vreo 10 mile l\xc3\xa2ng\xc4\x83 o p\xc4\x83dure, un sat care se chiem\xc3\xa0 Frata in limba vulgar\xc4\x83, \xc8\x99i din jos de p\xc4\x83dure, la patru mile, un munte minunat \xc8\x99i \xc3\xaennalt, pe al c\xc4\x83rui v\xc3\xaerf se r\xc3\xa2dicau ni\xc8\x99te st\xc3\xa2nci \xc3\xaengrozitoare. Acolo c\xc4\x83utase sc\xc4\x83pare o mare mul\xc8\x9bime de b\xc4\x83rba\xc8\x9bi \xc8\x99i de femei care, salut\xc3\xa2ndu-ne, ne primir\xc4\x83 cu lacrimi, \xc3\xaentreb\xc3\xa2ndu-ne despre primejdiile ce le \xc3\xaendurasem. Ne oferir\xc4\x83 o p\xc3\xa2ne neagr\xc4\x83, f\xc4\x83cut\xc4\x83 din f\xc4\x83in\xc4\x83 \xc8\x99i coaj\xc4\x83 de stejar. Am stat aici o lun\xc4\x83 de zile \xc8\x99i nu indr\xc4\x83zniam a ne cobor\xc3\xae; dar trimeteam adese ori descoperitori care s\xc4\x83 afle \xc8\x99i s\xc4\x83 ne spun\xc4\x83, dac\xc4\x83 mai r\xc4\x83m\xc4\x83sese \xc3\xaen Ungaria vreo parte de t\xc4\x83tari, \xc8\x99i cu toate c\xc4\x83 adese ori lipsa de hran\xc4\x83 ne sili\xc3\xa0 a ne l\xc4\x83sa spre p\xc4\x83r\xc8\x9bile ce fuseser\xc4\x83 c\xc3\xa2ndv\xc3\xa0 locuite, totu\xc8\x99i nici odat\xc4\x83 nu ne er\xc3\xa0 sigur cobori\xc8\x99ul.") _NEWLINE__NEWLINE_Totu\xc8\x99i descoperirile arheologice atest\xc4\x83 o locuire cu mult mai veche (men\xc8\x9bionat \xc3\xaen harta numit\xc4\x83 Tabula Peutingeriana \xc3\xaen jurul anului 300 d.Hr.), Frata\n_START_SECTION_\nStructura geomorfologic\xc4\x83\n_START_PARAGRAPH_\nRelieful comunei Frata este alc\xc4\x83tuit\xc4\x83 din c\xc3\xa2mpia de coline joase a Transilvaniei. Numele de c\xc3\xa2mpie este legat nu de formele de relief, care se \xc3\xaencadreaz\xc4\x83 \xc3\xaen categoria \xc8\x9binuturilor colinare si chiar deluroase propriu-zise, ci de func\xc8\x9bia dominant agricol-cerealier\xc4\x83._NEWLINE_Condi\xc8\x9biile naturale din comuna Frata sunt favorabile pentru cultura gr\xc3\xa2ului de toamn\xc4\x83, porumbului, orzului, ov\xc4\x83zului, leguminoaselor, plantelor textile, plantelor uleioase, sfeclei de zah\xc4\x83r, cultura cartofului, cultura plantelor de nutre\xc8\x9b \xc8\x99i viticultura.\n_START_SECTION_\nReteaua hidrografic\xc4\x83\n_START_PARAGRAPH_\n\xc3\x8en trecut, v\xc4\x83ile de pe raza comunei aveau un debit mult mai mare \xc8\x99i puteau pune in func\xc8\x9biune mori de ap\xc4\x83, \xc3\xaen afara lunilor de var\xc4\x83. Bazinul hidrografic al Fr\xc4\x83\xc8\x9bii apar\xc8\x9btine r\xc3\xa2ului Mure\xc8\x99 in cursul sau mijlociu. V\xc4\x83ile secundare se colecteaz\xc4\x83 \xc3\xaen cea principal\xc4\x83 numit\xc4\x83 Valea Fr\xc4\x83\xc8\x9bii, care se vars\xc4\x83 prin p\xc3\xa2r\xc3\xa2ul Ludu\xc8\x99 in Mure\xc8\x99._NEWLINE_\xc3\x8en Berchie\xc8\x99u, pe Valea Bercule\xc8\x9bului, la sf\xc3\xa2r\xc8\x99itul secolului al XIX-lea, se mai vedeau urmele unui lac pentru cre\xc8\x99terea pe\xc8\x99tilor. Lacul a fost desfiin\xc8\x9bat de baronul Mantz care a st\xc4\x83p\xc3\xa2nit mo\xc8\x99ia._NEWLINE_Potrivit reces\xc4\x83m\xc3\xa2ntului din anul 1890, in satul Frata existau 18 p\xc3\xa2r\xc3\xa2uri, in Berchie\xc8\x99u 6 p\xc3\xa2r\xc3\xa2uri, iar in Soporu de C\xc3\xa2mpie exista cel mai mare num\xc4\x83r de p\xc3\xa2r\xc3\xa2uri din comun\xc4\x83 \xc8\x99i anume 24._NEWLINE_\xc3\x8en prezent, re\xc8\x9beaua hidrografic\xc4\x83 este slab reprezentat\xc4\x83, apele av\xc3\xa2nd debit mic \xc8\x99i inconstant, lacurile din Soporu de C\xc3\xa2mpie \xc8\x99i Oa\xc8\x99 fiind singurele cu ap\xc4\x83 constant\xc4\x83.\n_START_SECTION_\nFlora si fauna\n_START_PARAGRAPH_\n\xc3\x8en ceea ce prive\xc8\x99te flora \xc8\x99i fauna, comuna Frata intr\xc4\x83 \xc3\xaen zona silvostepei, dezvoltat\xc4\x83 pe cernoziomuri levigate. Teritoriul comunei este o zon\xc4\x83 care ad\xc4\x83poste\xc8\x99te \xc8\x99i cre\xc8\x99te numeroase specii de p\xc4\x83s\xc4\x83ri cum sunt: pot\xc3\xa2rnichea, prepeli\xc8\x9ba, \xc8\x9barca, privighetoarea, cioc\xc4\x83nitoarea, cucuveaua etc. _NEWLINE_Dintre animalele de pe teritoriul comunei pot fi amintite: vulpea, bursucul, dihorul, c\xc4\x83prioara, mistre\xc8\x9bul, iepurele etc. P\xc4\x83durile comunei Frata ad\xc4\x83postesc dintre conifere pinul, iar dintre foioase gorunul, carpenul, ulmul, frasinul, ar\xc8\x9barul, teiul alb, si mai rar int\xc3\xa2lni\xc8\x9bi: stejarul, arinul negru, salcia moale, plopul negru etc. \xc3\x8en trecut p\xc4\x83durile comunei ocupau o suprafa\xc8\x9b\xc4\x83 mai mare dec\xc3\xa2t in prezent, acum defri\xc8\x99\xc3\xa2ndu-se foarte mult ilegal.\n_START_SECTION_\nClima\n_START_PARAGRAPH_\nClima localita\xc8\x9bii este in str\xc3\xa2ns\xc4\x83 leg\xc4\x83tur\xc4\x83 cu altitudinea si formele de relief. Iernile sunt destul de reci, toamnele \xc8\x99i prim\xc4\x83verile generoase, dar cu bru\xc8\x99te schimb\xc4\x83ri de temperatur\xc4\x83,favoriz\xc8\x9bnd apari\xc8\x9bia brumelor._NEWLINE_Temperatura medie anual\xc4\x83 este de 8,8*C (pentru iarn\xc4\x83 tempereatua medie este de 4,6*C, dar \xc3\xaen unele ierni a ajuns la -28 sau -33*C; pentru var\xc4\x83 media este de 11,8*C, cu zile caniculare de +38 sau +40*C)._NEWLINE_Fenomenul de \xc3\xaenghe\xc8\x9b se produce la sf\xc3\xa2r\xc8\x99itul lunii octombrie, iar data ultimului \xc3\xaenghe\xc8\x9b la \xc3\xaenceputul lunii mai. Precipita\xc8\x9biile au media anual\xc4\x83 de 590-600mm. V\xc3\xa2nturile au frecven\xc8\x9ba de 78,1%. Cea mai mare frecvn\xc8\x9b\xc4\x83 o au v\xc3\xaenturile de SE \xc8\x99i S.\n_START_SECTION_\nL\xc4\x83ca\xc8\x99uri de cult\n_START_PARAGRAPH_\nPiatra de temelie a bisericii ortodoxe a fost pus\xc4\x83 \xc3\xaen anul 1982. Este o construc\xc8\x9bie de plan dreptunghiular, iar deasupra intr\xc4\x83rii vestice se \xc3\xaenal\xc8\x9b\xc4\x83 un turn zvelt, de plan hexagonal. Tot pe latura vestic\xc4\x83 este adosat un pridvor, sus\xc8\x9binut de doi st\xc3\xa2lpi lega\xc8\x9bi prin arcade \xc3\xaentrerupte. L\xc4\x83ca\xc8\x99ul de cult a fost \xc3\xaempodobit iconografic \xc3\xaentre anii 1996-1997, \xc3\xaen tehnica \xe2\x80\x9efresc\xc4\x83\xe2\x80\x9d, de pictorul Pompei Ungureanu din Cluj-Napoca. Acela\xc8\x99i pictor a realizat \xc8\x99i icoanele ce \xc3\xaempodobesc iconostasul confec\xc8\x9bionat din lemn de tei. Biserica a fost sfin\xc8\x9bit\xc4\x83 \xc3\xaen data de 22 august 1999, ierarhul care a sfin\xc8\x9bit-o fiind episcopul vicar Vasile Some\xc8\x99anul al Arhiepiscopiei Vadului, Feleacului \xc8\x99i Clujului.\n_START_SECTION_\nMonografie folcloric\xc4\x83\n_START_PARAGRAPH_\nMonografie folclorica Sopor, Frata'